**„Atbėga kalėdos“ 2022**

„Atbėga kalėdos“ 2022 tai nemokamas socialinis-sportinis bėgimo renginys vyksiantis jau 7-ąjį kartą iš eilės. Renginio metu visi dideli ir maži kviečiami susirinkti prie Alytaus rotušės aikštėje esančios miesto Kalėdinės eglutės ir visiems kartu dėvint Kalėdines kepuraites ir kostiumus pasportuoti prabėgant Alytaus miesto gatvėmis „Atbėga Kalėdos“ trasa . Šiais metais specialiai vaikučiams ir mažiau sportuojantiems bus suorganizuotas ir atskiras bėgimo iššūkis „Aplink eglutę“ kurio metu bus galima laimėti renginio medalius!

Visiems renginyje užsiregistravusiems ir sudalyvavusiems dalyviams bus įteikta praktiška dovana - žieminė Prasibėgam? Prasibėgam! kepuraitė.

„Atbėga Kalėdos“ trasa yra 10km, bet nėra būtina bėgti visos distancijos, svarbu kartu startuoti. Nubėgus norimą distanciją (pvz.: 2km į priekį ir 2km atgal) galite bėgimo trasa grįžti atgal į Rotušės aikštę, net ir nenubėgus visos distancijos būsite apdovanotas renginio medaliu.

„Atbėga Kalėdos“ bėgimo tempas bus reguliuojamas (apie 6min/1km), su tikslu bėgti visiems kartu. Su savimi būtinai turėkite kalėdinę kepuraitę ar gražiausią kalėdinį kostiumą

Registracija: <https://docs.google.com/forms/d/e/1FAIpQLSeutYsJVWVoR_aPwAsP50xWxub2iWUIt8LZZ3aTJIPIUDdRAw/viewform?fbclid=IwAR3SOlie0WFL9kBHkwHwi6Nynvxi1UZt7pdzqwxxQNAJ3bL2LTfzpMAJDDo>